פאגרדארספיאטל

פאגְרדאלסְפִיאטְלְ (באיסלנדית: Fagradalsfjall) הוא הר געש באיסלנד הנמצא כ-30 קילומטרים מדרום מערב לבירה רייקיאוויק.

ההר היה רדום במשך כ-6,000 שנים, עד שהתפרץ במרץ 2021. וקילוחי לבה החלו לזרום מסדקים געשיים שנפערו בו סמוך להר וממנו החלה לזרום לבה.

באוגוסט 2022<ref name=":0"></ref> וביולי 2023 חלו התפרצויות נוספות<ref name=":1"></ref>.

== גאולוגיה ==
פאגרדארספיאטל ב-2012
הר הגעש פאגרדארספיאטל נמצא בחצי האי סוד'ורנס, בקצה הדרומי-מערבי של איסלנד. בחצי האי ישנה פעילות געשית נרחבת. עד שנת 2021 היה חצי האי שקט מבחינה געשית במשך 800 שנה, כשההתפרצות האחרונה באזור אירעה במאה ה-12. 

פאגרדארספיאטל הוא הר געש מסוג 'טויה' (הר געש תלול שפסגתו שטוחה כתוצאה מהתפרצות מתחת לקרחון). פאגרדארספיאטל נוצר בהתפרצויות שאירעו תחת יריעת קרח בתקופת הפליסטוקן, והיה רדום במשך כ-6,000 שנים.

== התפרצות 2021 ==
החל מדצמבר 2020 ועד מרץ 2021 החלה פעילות סייסמית יוצאת דופן בחצי האי סוד'ורנס, שהתבטאה בכמות גבוהה של רעידות אדמה, החזקות שבהן בעוצמה של 5.7 לפי סולם מגניטודה לפי מומנט. הפעילות הסיסמית העלתה חששות לגבי התפרצות קרובה באזור. בשלושת השבועות שקדמו להתפרצות אירעו יותר מ-40 אלף רעידות אדמה. 

ב-19 במרץ 2021 בשעות הערב החלה לבה לזרום מסדק באורך 600–700 מטרים שנפער באזור גלדינגדליר (Geldingadalir) שמדרום לפאגרדארספיאטל. הלבה כיסתה שטח בגודל של כקילומטר רבוע.<ref></ref>

בעקבות ההתפרצות, הושבת לזמן מה נמל התעופה המרכזי במדינה, קפלוויק, אך רשויות החירום במדינה הודיעו שאין חשש לחיי אדם, ושלא נדרש פינוי של יישובים<ref></ref>.

ב-5 באפריל נפער סדק בפאגרדארספיאטל, כקילומטר מצפון לסדק הראשון, והחל לפלוט לבה. לאחר זמן מה נפתח סדק נוסף במורדות פאגרדארספיאטל. כמות הלבה שנפלטה מכל הסדקים יחד ב-5 באפריל הוערכה בכ-10 מטר מעוקב לשנייה. בלילה שבין 6–7 באפריל החלה לבה לצאת מסדק חדש, כ-400 מטרים מצפון לסדק הראשון. בלילה שבין 10–11 באפריל נפער סדק נוסף במורדות פאגרדארספיאטל. עד 2 במאי 2021 נותר רק סדק פעיל אחד שהמשיך לפלוט לבה. ההתפרצות כללה מזרקות לבה שהגיעו לגובה של 300 מטרים.

לאחר שלושה חודשים, כיסתה הלבה יותר מ-3 קילומטרים רבועים. זרימת הלבה הייתה קבועה יחסית בקצב של כ-12 מטרים מעוקבים בשנייה. זרם הלבה נותר קבוע עד 23 ביוני, ואחריו חלה ירידה בנפח הפעילות הגעשית. בכמה מקרים נפסקה הפעילות למספר שעות. ב-5 ביולי נפסקה פליטת הלבה למשך ארבעה ימים, והתחדשה לאחר מכן.

ההר פלט לבה בקצב של בין 5 ל-10 מ"ק בשנייה. בקצב כזה הלבה לא מספיקה להתקרר ולהתגבש, והסדק אינו נסתם, מה שעשוי לקרות אם קצב פליטת הלבה נמוך מ-3 מ"ק.

פליטת הלבה הסתיימה בחודשים ספטמבר–אוקטובר 2021. 

{| align="center"
|<gallery widths="180" heights="160" perrow="6">
קובץ:Geldingadalagos.jpg|ההתפרצות ב-Geldingadalir ב-24 במרץ 2021
קובץ:Fagradalsfjall_volcano_eruption_(helicopter_view).webm|וידאו של ההתפרצות ב-25 במרץ
קובץ:Fagradalsfjall volcanic eruption - 2021.jpg|ההתפרצות ב-Geldingadalir
קובץ:Geldingadalur.webm|ההתפרצות ב-Geldingadalir
קובץ:Neue Eruptionsspalten, Island, 5. April 2021.jpg|הסדק שנפער בפאגרדארספיאטל ב-5 באפריל 2021
קובץ:Neue Eruptionsspalten und Lavafluss, Island, 5. April 2021.jpg|ההתפרצות ב-5 באפריל
</gallery>
|}

== התפרצות 2022 ==
ב- 3 באוגוסט 2022 התפרץ ההר פעם נוספת לאחר כ-10,000 רעידות אדמה שהתרחשו באזור בימים שלפני ההתפרצות. הלבה נפלטה כקילומטר מהסדק בו נפלטה שנה קודם לכן. רשויות איסלנד קראו לתושבים להתרחק מהמקום בגלל גזים רעילים ופרסמו "קוד אדום" עבור המטוסים באזור<ref name=":0" /><ref></ref>.

== התפרצויות 2023 ==
ב-10 ביולי 2023 התפרץ ההר באופן חזק יותר מהפעמים הקודמות, לאחר שהורגשו באזור הרבה רעידות אדמה. מוקד ההתפרצות הפעם הוא כ-30 קילומטרים דרומית-מערבית לבירה רייקיאוויק, בעמק בלתי מיושב סמוך להר Litli-Hrútur, והלבה וענני גזים נראו במרחק של מאות מטרים מהמוקד<ref name=":1" />.

==תיירות==
הקרבה לרייקיאוויק ואופי ההתפרצות הנוח הביאו מבקרים רבים לצפות בהתפרצות הר הגעש. כדי להתמודד עם שטף המבקרים, הסדירו הרשויות שביל הליכה באורך 3.5 ק"מ המוביל לאתר. שוטרים סיירו באזור כדי לשמור על הסדר, ולמנוע מהמטיילים לסכן את עצמם<ref></ref>.

== לקריאה נוספת ==
* 
*
*

==קישורים חיצוניים==

==הערות שוליים==

קטגוריה:איסלנד: הרי געש